cyanic-selkie/wikianc huggingface dataset:
Jan van Ruusbroec
Jan van Ruusbroec (født 1293 eller 1294 i Ruisbroek i Flandern, død 2. desember 1381 i Groenendael kloster) var en klosterleder, skribent og mystiker fra Flandern. Han var en av de fremste eksponentene for nederlandsk kristen mystikk i middelalderen. Jan er også en helgen, etter at han i 1908 ble saligkåret av Pius X.
Bakgrunn
Jan van Ruusbroec kom fra landsbyen med samme navn utenfor Brussel. Hans fromme mor oppdro ham i den katolske tro; faren vites det ingenting om. Da han var elleve år gamme forlot han moren uten forvarsel for å gi seg under sin onkel, Jan Hinckaert, en regularkanoniker ved St. Gudula-kirken i Brussel. Hinckaert levde i pakt med sin apostoliske overbevisning med en annen kannik, Frans van Coudenberg. Denne onkelen særget for Ruysbroeck utdannelse.
Hans mor hadde fulgt etter ham til Brussel og trådt inn i et béguinage der. Hun døde kort før sønnen ble presteviet.
Prest
Han ble presteviet i 1317 eller i 1318, og virket som prest i Brussel til han var om lag femti år gammel, uten noen særlig formell utdannelse. Senere grunnla han i 1343 Groenendael kloster i Zoniënskogen utenfor Brussel, som ble opptatt i augustinerkorherreordenen i 1349.
Hans forfatterskap omfatter blant annet Det åndelige bryllups smykke (Die Chierheit der gheesteliker Brulochtt) og Forklaringens lille bok. hans tanker om mysikken bygger på Augustins treenighetslære, og har likhetstrekk med Mester Eckharts «treenighetsmystikk», men med sterkere innslag av kjærlighetsmotivasjon og den såkalte «brudemystikken».
Jan van Ruusbroec går, ved siden av Hadewijch fra Antwerpen, som den mest betydningsfulle forfatter på middelnederlandsk språk. Hans traktater rettet seg fremfor alt til geistlige som ikke behersket latin.
Jan van Ruusbroec fikk tilnavnet doctor ecstaticus på grunn av at hans skrifter var så inderlige og så fullstendig imot og fri fra eksternaliteter i det religiøse Ruusbroec var disippel av Mester Eckhart. Blant de mange som han øvet direkte innflytelse åndelig på, var Geert Groote (grunnleggeren av Brødrene av Felleslivet, Johannes Tauler og senere Hendrik Herp.
Tachash
Tachash er et ord som forekommer i Det gamle testamente i forbindelse med en type skinn. Det tas vanligvis for å være navnet på et dyr. Det er usikkerhet knyttet til hvilket dyr det er tale om.
I forbindelse med byggingen av Tabernakelet står det at dette dyrets skinn ble brukt. De som laget den greske Septuaginta, trakk den slutningen at ordet siktet til fargen på skinnet, men adskillige kommentatorer antar at den oppfatningen er feil. Forskjellige bibeloversettelser har gjengitt ordet på forskjellige måter. Noen oversetter teksten med «lær», «fint lær» eller «fiolett skinn». Flere oversettelser gjengir ordet med delfin. I den engelske King James Version oversettes ordet med grevling. Men mange mener det er sannsynlig at det skal oversettes med sel.
Sebrabotia
Sebrabotia er en art i gruppen smerlinger. Den er en tropisk ferskvannsfisk som finnes i De vestlige Ghatfjellene i India og blir ca. 8 cm lang. Den foretrekker en temperatur på 23-26 °C, pH på 6,0 til 8,0 og en hardhet på 5 til 12 dGH.
Troy Gulbrandsen
Troy André Gulbrandsen (født 13. august 1968 i Oslo) er norsk journalist og kulturreporter i TV 2.
Han startet sin karriere i TVNorge i 1996 som fotograf og redigerer. Han var senere med på oppstarten av Nyhetskanalen i Oslo (1997–1998).
Var programleder for TV-serien: Hjelper Hjerne, våren 2010. Snart aktuell i programmet: "Trude/", som har premiere på TV 2 november 2010.
1161 Thessalia
1161 Thessalia er en hovedbelteasteroide. Den ble oppdaget 29. september 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.
Glycin
Glycin (Gly eller G), HO2CCH2NH2, er en av de 20 aminosyrene som er byggesteiner i proteiner. Den tilhører gruppen nøytrale, hydrofobe, upolare aminosyrer og er den enkleste og letteste av alle aminosyrene.
På grunn av sin lille sidekjede, kun et hydrogenatom, kan glycin få plass i proteiner på posisjoner der de fleste andre aminosyrene er for store. Av samme grunn er glycin evolusjonært stabilt og byttes ikke lett ut mot andre aminosyrer. De fleste proteiner inneholder kun små mengder glycin. Unntak er f.eks. gelatin og kollagen der glycininnholdet er 25–30 % av det totale proteininnholdet.
Glycin-molekyler har blitt påvist i verdensrommet.
Audi A5
Audi A5 er en luksuriøs coupé som er produsert av det tyske selskapet Audi, som idag eies av Volkswagen AG.
Hovedkonkurrenter er BMW 3-serie og Mercedes-Benz CLK-Klasse.
Gobi: Barndommens måne
Gobi: Barndommens måne er en roman av Tor Åge Bringsværd og er den første av flere bøker (hittil fem) i romanserien med felles navnet Gobi. Romanen tar for seg barnekorstoget i 1212, mellom det fjerde og det femte korstog, og sammenligner det med eventyret om Rottefangeren fra Hameln.
Handling
Etter hans herres, Ye Liu Chutsais død, rømmer Wolfgang av Godesberg fra det mongolske riket mot vest via Gobi-ørkenen. Lenger enn til et tempel kommer han ikke. Her var planen å hvile seg i noen dager, men planen ble forandret. Han begynner å skrive sin livshistorie: Hans barndom i Hameln som bøddelsønn, barnekorstog som skulle til Jerusalem, men som ikke kom lenger enn til Genova, hans liv som slave i Alexandria og Kairo, livet som gjøgler og til slutt hvordan han kom til det mongolske riket. Alt dette foregår på 1200-tallet.
Tolkning
«Gobi: Barndommens måne» handler om det sviket barna blir utsatt for fra de voksne og blir ut av dette tolket som dette. Det tydeligste eksempelet er selve barnekorstoget der barna istedenfor å kjempe for Jerusalem befrielse blir solgt som slaver til mange forskjellige steder. I romanen blir barnekorstoget sammenlignet med eventyret om Rottefangeren fra Hameln. De to fortellingene har mange likhetstrekk og den historiske hendelsen kan være et av opphavene til eventyret. Romanen er også et beskrivelse av det europeiske middelaldersamfunnet der bøddelen sto nederst på rangstigen.
I Norge
I Norge ble romanen første gang utgitt i 1985 på Gyldendal Norsk Forlag. For romanen fikk Bringsværd Kritikerprisen og Sarpsborgprisen i 1985.
George Moore
George Bissland Moore (født 6. oktober 1918 i St. Louis i Missouri, død 4. juli 2014) var en amerikansk sportsutøver som deltok i de olympiske leker 1948 i London.
Moore vant en olympisk sølvmedalje i moderne femkamp under Sommer-OL 1948 i London. Han kom på andreplass bak William Grut Sverige.
UNIX/32V
UNIX/32V, også kalt 32V, var den første 32-bitsutgaven av operativsystemet Unix, og ble lansert i juni 1979 av Bell Laboratories. UNIX/32V var en direkte portering av Unix versjon 7 fra PDP-11 til DECs nye 32-bits VAX-arkitektur.
Operativsystemet utnyttet få av de tekniske nyvinningene VAX-arkitekturen introduserte, og leverte for alle praktiske formål en raskere PDP-11. Spesielt hemmende var systemets manglende støtte for virtuell hukommelse, som sammen med doblet ordlengde (fra 16 til 32 bits) og mangedoblet adresseoråde, var arkitekturens sterkeste kort.
Støtte for virtuell hukommelse i UNIX/32V ble utviklet av Bill Joy og andre ved University of California, Berkeley høsten 1979, i første omgang for å støtte universitetets Lisp-prosjekt, Franz Lisp. Utvidelsen ble en del av den første UNIX-distribusjonen for VAX fra Berkeley, 3BSD, utgitt i 1979.
Som startpunkt for både 4BSD og System V betraktes UNIX/32V som opphav til praktisk talt alle moderne UNIX-systemer.
Allierte kodenavn for japanske fly
Allierte kodenavn for japanske fly er kodenavn som ble brukt under den andre verdenskrig for hurtig gjenkjenning av flytyper, og fordi man ofte ikke kjente den japanske betegnelsen på flytypen. Man brukte egennavn som kodenavn, generelt kvinnenavn på bombefly, flybåter og transportfly, og mannsnavn på jagerfly og rekognoseringsfly. Listen er ordnet alfabetisk etter kodenavn.
Mujahedin
Mujahedin (arabisk: مجاهدين) er flertallsform av mujahid (arabisk: مجاهد), som betyr «en som strever», en som deltar i jihad dvs. bestrevelse, men er ofte oversatt som «hellig kriger».
Mujahedin skrives også Mujahideen, Mujahedin, mujahedeen, mujahedīn, mujahidīn, mujaheddīn og andre versjoner.
Mujahedin i Afghanistan
Den mest kjente, og fryktede, mujahedinen var de forskjellige løselig allierte motstandsgruppene som kjempet mot den sovjetiske invasjonen av Afghanistan mellom 1979 og 1989, og som så kjempet mot hverandre i den følgende borgerkrigen. Disse ble først og fremst finansiert, væpnet og opplært av USA (under presidentene Jimmy Carter og Ronald Reagan), Pakistan og Saudi-Arabia. Reagan henviste til disse mujahedin som «frihetsforkjempere... som forsvarer prinsippene om uavhengighet og frihet som danner grunnlaget for global sikkerhet og stabilitet.» I vestlig populærkultur er mujahedinen framstilt positivt i filmene I skuddlinjen og Rambo III.
Afghanistans motstandsbevegelse oppstod i kaos og i begynnelsen ble den finansiert lokalt av regionale krigsherrer. Etterhvert som krigføringen ble mer sofistikert, økte støtten og koordinasjon mellom regionene tiltok. Til slutt ble det inngått en allianse mellom syv mujahedingrupperinger, som dannet den politiske blokken Islamic Unity of Afghanistan Mujahedin.
En av mujahedinene fra Nord-Alliansen, Hamid Karzai, ble satt inn som leder av den første interim-administrasjonen i 2001, ble satt inn som president i interim-regjeringen i 2002, og valgt ved Afghanstans første offisielle frie valg i 2005.
Mujahedin i Irak
Senere har begrepet blitt brukt av og satt på gerilja som bekjemper den amerikanske okkupasjonen av Irak. Motstandskjempere som blir kalt mujahedin kommer både fra sunni- og sjiamuslimske miljøer. Begrepet blir særlig brukt om krigerne som sto imot beleiringen av Fallujah i april 2004.
Eda glasbruk
Eda glasbruk er et tettsted i Eda kommune i Värmlands län i landskapet Värmland i Sverige. I 2010 hadde tettstedet 233 innbyggere.
Stedet har fått sitt navn fra det tidligere glassverket på stedet. Eda glasbruk er i dag et handelssted som lever av grensehandelen med Norge. I løpet av 2005 og 2006 ble det åpnet to kjøpesentre, EuroCash og Eda Supermarket'. Den harde konkurransen medførte at Sveriges eldste landhandel, Eda Brukshandel, ble tvunget til å legge ned sin virksomhet.
Eda glasbruk ble startet i 1835 av Carl Christopher Lampa og Lars Wilhelm Ahlbom. I 1927 kom Edward og Gerda Strömberg til Eda. Strömberg begynte sin karriere som formgiver ved Eda. I 1933 opphørte glassproduksjonen ved Eda, men i 1935 startet arbeiderne sammen med Kooperativa föreningen i Charlottenberg virksomhet ved glassverket igjen. Det ble imidlertid nedlagt på nytt i 1940 på grunn av mangel på materialer og arbeidskraft på grunn av andre verdenskrig. I 1943 gjenopptok Birger Eklund fra Trelleborg glassproduksjonen, men virksomheten ble lagt ned for godt i 1953 på grunn av konkurranse fra andre land. Eda er mest kjent for sitt lysterglass fra 1920-tallet, Gerda Strömbergs glass fra begynnelsen av 1930-tallet og det mørkeblå glasset med sølvmalinger fra 1950-tallet.
Idag er fabrikkbygningene borte. De ble revet sommeren 2005 for å gi plass for byggingen av kjøpesenteret EuroCash.
Bente Mikkelsen
Bente Mikkelsen (født 11. mars 1959) er en norsk lege og helseleder.
Biografi
Mikkelsen er utdannet lege og er spesialist i fødselshjelp og kvinnesykdommer (1996) og har mastergrad i helseadministrasjon og ledelse ved Institutt for Helseledelse og Helseøkonomi, Universitetet i Oslo (2001 og 2015) samt utdanning i Executive Global Health Diplomacy, The Graduate Institute, Geneva (2014).
Hun jobbet som lege ved Sykehuset Østfold og Rikshospitalet, inntil hun i 2001 tiltrådte som viseadministrerende direktør i Helse Øst, hvor hun tok over som administrerende direktør januar 2006. Hun var administrerende direktør for Helse Sør-Øst fra 21. mai 2007 til 1. november 2012. I løpet av årene hun ledet helseregionen, startet en av de mest omfattende omorganiseringsprosesser i norsk helsevesen. Prosessen var politisk initiert.
Fra 2013 har hun vært ansatt i Verdens helseorganisasjon, WHO, der hun arbeider innen global helse,  ikke-smittsomme sykdommer, og leder sekretariatet for the Global Coordination Mechanism on noncommunicable diseases for å bringe medlemsland, FN-organisasjoner, akademi, sivilt samfunn og privat sektor sammen for å redusere  prematur dødelighet fra kreft, diabetes, hjerte-kar og lungesykdommer. Mikkelsen har innehatt flere tillitsverv. Hun har blant annet vært leder i Østfold Lægeforening (1994–1997), leder i Overlegeforeningen (2000) og sentralstyremedlem i Den norske legeforening (1998–2001). Hun har vært styreleder i en rekke sykehusstyrer og innehatt flere internasjonale tillitsverv. Hun har dessuten vært styreleder i  Den Norske Turistforening, avd. Oslo og omegn, og medlem av representantskap og valgkomite i KLP.
Bente Mikkelsen er opprinnelig fra Sarpsborg. Hun er gift og har tre barn.
Storlandet
Storlandet er ei bygd i Gjemnes kommune på Nordmøre i Møre og Romsdal. Bygda ligger på nordsiden av Gjemnes-halvøya og strekker seg fra Høgset og fastlandsforbindelsen til Kristiansund (Krifast) i øst, til grensa til Eide kommune i vest.
Storlandet ligger mellom Kvernesfjorden og en fjellrekke med toppene Stokknoken (ca. 800 moh.), Storfjellet og Harstadfjellet (> 1000 moh.). I dalene og under toppene ligger det mindre fjellvann, og i de fleste av disse er det brukbart med aure. Sortavatnet er ett av fjellvannene.
Tidligere var Storlandet ei jordbruksbygd, men mange gårdsbruk er nå lagt ned eller forpaktet bort. Storlandet er i dag ei typisk pendlerbygd, der den yrkesaktive befolkning pendler ut av bygda, til Molde eller Kristiansund for å jobbe.
Tine Meierier avd Høgset var den største arbeidsplassen i bygda, men den ble vedtatt lagt ned av Tine sommeren 2012. I tillegg ligger Høgset kai i utkanten av bygda. Det eneste aktive kulturelle samlingspunkt for bygda er Storlandet Grendahus, eiet og drevet av Storlandet Grendalag, tidligere U.L Framskritt. Grendahuset ligger midt i bygda, mellom Høgset og kommunegrensen til Eide.
Gobi: Djengis Khan
Gobi: Djengis Khan er en roman av Tor Åge Bringsværd og er den andre av flere bøker (hittil fem) i romanserien med felles navnet Gobi. Romanen tar for seg personen Djengis Khan og den mongolske samfunnet i middelalderen.
Handling
Wolfgang von Godesberg har tatt tilflukt hos en enke i byen Jiayuguan, som har forkledd han som hennes gale onkel. Fremdeles er mongolene etter han. Samtidig når han gjemmer seg for dem, innleder han et forhold til denne vakre enken ved navn Tiao Ch'an og begynner å skrive på sine andre silkerull. Denne gangen vil han fortelle om både seg selv og Temujin, som for oss er bedre kjent under navnet Djengis Khan, den rettmessige herren. Wolfgang vil fortelle om hans far, mor og brødre, om hans fiender, om hans trofaste menn, om hans kvinner og ikke minst om livet på steppene.
Tolkning
«Gobi: Djengis Khan» handler om personen Djengis Khan (hvem var han og hans betydning) med sine positive og negative sider, om ondskap (der den mongolenes herredømme blir en sentral symbol på dette) og om menneskeverdet og blir derfor tolket som dette. Spørsmål som hvorfor lar vi oss lede (som trekker en parallell til store maktregimer i historie) og hvorfor er noen mer verdt enn andre (som trekker en parallell til mongolenes og Aristoteles menneskesyn) blir tatt opp og filosofert rundt.
I Norge
I Norge ble romanen første gang utgitt i 1987 på Gyldendal Norsk Forlag. Romanen ble dessuten nominert til Nordisk råds litteraturpris i 1988.
Haspe
Haspe er en bydel i den kretsfrie byen Hagen i den østlige delen av Ruhrområdet i Regierungsbezirk Arnsberg i den tyske delstaten Nordrhein-Westfalen. Elven Ennepe flyter gjennom bydelen.
Byen har et areal på 22,2 km² og et folketall på 30 001 innbyggere (31. desember 1998).
OneCall
OneCall er et tidligere selvstendig norsk mobilselskap som nå er en del av Telia Norge AS og opererer som en av Telias tre merkevarer i Norge. OneCall ble grunnlagt av Øistein Eriksen og Odd Arild Meling i 2004 og har hovedkontor i Nydalen i Oslo. Merkevaren OneCall blir markedsført som Telias leverandør for «folk flest» og retter seg mot de mest prisbevisste kundene.
«Veverlaugets formenn»
«Veverlaugets formenn» (nederlandsk: De Staalmeesters) er et oljemaleri av fra 1662 av Rembrandt.
Bildet ble malt på oppdrag fra veverlauget, og hang opprinnelig i laugets lokaler. Bildet er et av mange kollektivportretter fra denne perioden, og omtales som Rembrandts «siste store kollektivportrett», og karakteriseres ved kontrasten mellom den fargesterke røde bordduken og mennenes svarte klær.
Breheimen
Breheimen er et fjellområde vest for Jotunheimen mellom Sognefjorden, Nordfjord, Skjåk og Bøverdalen. Breheimen har, som navnet tilsier, mange isbreer – deriblant Jostedalsbreen, som den største i Norge.
OneCall
Historie
Selskapet OneCall ble etablert i 2004 av Øistein Eriksen og Odd Arild Meling, og var da leverandør av mobiltelefoni, IP-telefoni og bredbånd til privatpersoner. Det hadde hovedkontor i Nydalen i Oslo og fikk senere Hafslund Venture som hovedaksjonær. Selskapet fikk i 2007 stor oppmerksomhet da de var blant de første til å lansere mobilabonnement med inkludert forbruk, uten månedsavgift.
Breheimen
Breheimen nasjonalpark ble opprettet i 2009, og ligger i kommunene Skjåk og Lom i Innlandet og i Luster kommune i Vestland.
OneCall
Historie
OneCall ble i februar 2008 fusjonert inn som en del av konsernet Network Norway, og etter dette valgte selskapet å avvikle sine produkter innenfor bredbånd og IP-telefoni. IP-telefoni-kundene ble solgt til iplink og bredbåndskundene til NextGenTel. Oppkjøpet medførte at OneCall tok i bruk Mobile Norways nettverk som hovednett og inngikk en avtale med Telenor om å bruke nettverket deres der Mobile Norway ikke hadde dekning.
Breheimen
Menneskene har benyttet Breheimen i ca. 6000 år. Vi finner spor etter aktivitet helt tilbake til yngre steinalder. Dyregraver, fangstanlegg, støler og ferdselsveier vitner om tidligere tiders bruk. I dag har DNT et godt nett av betjente og ubetjent hytter i Breheimen. En mye brukt rundtur går mellom Sota Sæter, Nørdstedalseter, Arentzbu og Sprongdalshytta.
OneCall
Historie
Etter at svenske Tele2 kjøpte opp Network Norway i 2011, kom også OneCall i svensk eie. I 2013 ble OneCall slått sammen med Mycall (tidligere Lebara), men merkevarene har blitt atskilt. Etter at Tele2 tapte Post- og teletilsynets frekvensauksjon i desember 2013, ble det kjent at Tele2 Norge ble solgt til svensk-finske Telia Company i 2014. For OneCalls del betydde dette overføring av kundene tilbake til Netcoms nettverk tidlig i 2015, og fusjon inn i Telias seinere på året. Tele2s kunder ble overført til Netcom, som i mars 2016 ble omdøpt til Telia Norge.
Aurore Tisell
Aurore Tisell var en svensk forfatter som i 1911 gav ut boka Till ljus och kraft på livets väg. Andaktsboka er en samling av ord og tanker av om lag 200 forfattere og spenner over et tidsrom fra det første århundre til boka ble utgitt. Den ble meget populær i Sverige og kom ut i over 200 000 eksemplarer der.
OneCall
Historie
Telia har for øyeblikket tre varemerker i Norge: OneCall, Mycall, Chess (avviklet) og Telia. Alle føres av samme selskap, Telia Norge AS (org.nr. 981 929 055), men har egne bedriftsnummer (også sammenslåtte OneCall og MyCall, som deler hovedkontor). i mars 2016 anklaget sjef i Hello AS duopolet Telia Norge AS og Telenor ASA for bevisst å lure kundene ved å la varemerkene fremstå som uavhengige selskap, og dermed få det til å fremstå som økt konkurranse i markedet.
Aurore Tisell
Boka ble også oversatt til finsk, dansk og norsk. Den norske utgaven ble tilrettelagt for norske forhold. Den norske oversetteren Aslaug Elvenes byttet ut sitater fra svensk med sitater fra norske forfattere og diktere. Boka kom i en rekke opplag også i Norge.
OneCall
Historie
Sommeren 2018 overtok Pål Rune Kaalen som administrerende direktør etter Øistein Eriksen. Forøvrig består selskapets ledelse av markedsdirektør Albert Arli, produktdirektør Frode Elverum, kanaldirektør Thomas Hovde og Jonatan Asplin som leder selskapets Customer Development-enhet. Vinteren 2019 gikk Pål Rune Kaalen inn i ny rolle som leder for Consumer i Telia Norge, og Frode Elverum ble satt inn som konstituert direktør for OneCall frem til mars 2020, da Lars Setsaa ble utnevnt til ny direktør for OneCall. I september 2022, ble Jonatan Asplin ny direktør i OneCall.
Priser og utmerkelser
2020
Huaneng Xindian kullkraftverk
Huaneng Xindian kullkraftverk er et kullkraftverk ved Dahu-fjellet i storbyen Zibo i provinsen Shandong i det nordøstlige Kina. Det har en installert produksjonskapasitet på 1050 MW fordelt på to utbyggingsfaser: Fase I i årene 1970–74 med 450 MW effektutbygging, og Fase II med 600 MW utbygging (2 x 300 MW) ferdigstilt i 1977. Årsproduksjonen er ca. 4,78 TWh.
Selskapet Huaneng Power International Inc overtok anlegget i 2003.
1162 Larissa
1162 Larissa er en asteroide i det ytre av hovedbeltet. Den ble oppdaget 5. januar 1930 av Karl Wilhelm Reinmuth ved Landessternwarte Heidelberg-Königstuhl i Heidelberg.
Luc Donckerwolke
Luc Donckerwolke (f. 19. juni 1965 i Lima, Peru) er en belgisk bildesigner.
I september 2005 ble Donckerwolke designdirektør for Seat, og styrer designet til fremtidige Seat-modeller.
Rogalandsindeksen
Rogalandsindeksen er en indeks som ble etablert 1. juni 2006 av DnB NOR. Indeksen består kun av børsnoterte selskaper med hovedkontor i Rogaland. Og viser utviklingen for disse selskapene i forhold til andre selskaper på Oslo Børs.
Tatjana Averina
Tatjana Borisovna Averina (ru. Татьяна Борисовна Аверина), født 25. juni 1950 i Gorkij, død 22. august 2001 i Moskva), var en russisk skøyteløper som representerte Sovjetunionen.
Hun ble både olympisk mester på 1,000 meter og 3,000 meter under Vinter-OL 1976 i Innsbruck samt verdensmester i allround i 1978 i Helsingfors.
Fremste meritter
I løpet av karrieren satte Averina 11 verdensrekorder, samtlige på den rekordraske Medeo-banen i Alma Ata.
Earl grey-te
Earl grey-te er en sort te som er smakssatt med olje som er utvunnet av skallet fra bergamottappelsin.
Historie
Tradisjonelt har betegnelsen «earl grey» vært bruk om sort te produsert av Twinings, men i dag brukes betegnelsen også om grønn og hvit te med smak av bergamott fra en rekke forskjellige produsenter.
Teen har fått sitt navn etter Charles Grey (1764–1845), den andre jarl av Grey, som var statsminister i Storbritannia på 1830-tallet. En anekdote forteller at den spesielle teen ble gitt som gave av en takknemlig kineser hvis sønn ble reddet fra drukning av en av Greys menn. Den første teen var en blanding av fermentert indisk og ceylon-te. Ettersom helsebringende, grønn te er langt mer utbredt enn sort te i Kina, synes det lite sannsynlig at en takknemlighetsgave skulle baseres på sort te. Dessuten var Charles Grey aldri i Kina. En annen versjon av anekdoten sier at teen kom som gave fra en indisk raja som ble reddet fra en tiger av en av Greys tjenere.
Den spesielle teen ble uansett så populær blant statsministerens tegjester at han gav en prøve til sin tehandler, Twinings, og bad om at de laget en tilsvarende blanding. Etter hvert ble teen med den nye smaken også gjort tilgjengelig for andre kunder. Twinings Earl Grey er en blanding av kinesisk te, indisk darjeeling, ceylon-te samt noe Lapsang souchong, en sterk, røykpreget, sort te. Selv om den ofte serveres uten melk, foretrekker mange å drikke Earl Grey tilsatt litt melk.
Et annet tehus, Jacksons, gjør krav på å ha blandet den første Earl Grey-teen etter at Lord Grey gav oppskriften til Robert Jacksons partner, George Charlton, i 1830. Deres te har vært i kontinuerlig produksjon siden og oppskriften er fortsatt i deres besittelse. Jacksons te er basert på kinesisk te. Uenigheten mellom de to virksomhetene pågår stadig, selv om de i dag har samme eierselskap.
I dag tilbys forskjellige varianter av earl grey-te, som Lady Grey og Earl Red. Medlemmer av Greyfamiliene har gjennom årene valgt å samarbeide med andre tehus, og det finnes også en Earl Grey-variant fra Lipton.
Coahuila
Coahuila er en delstat i Mexico, og befinner seg i nordøst i landet og har en 512 kilometer lang grense mot Texas, USA. I øst grenser Coahuila til Nuevo León, i sør til San Luis Potosí og Zacatecas, i vest til Durango og Chihuahua. Coahuila utgjør 7,7 % av Mexicos areal, og flatemålet er 151 563 km², noe som tilsvarer ca. 40 % av Norges areal. Befolkningen var i 2010 på ca. 2,7 millioner mennesker. Befolkningstettheten ligger på ca. 18 per km², mot 13 i Norge og 50 i hele Mexico.
Befolkningssentrene er hovedstaden Saltillo, Torreón, Monclova, Piedras Negras, Acuña m.fl. Omtrent halvparten bor i de to største byene Saltillo og Torreón. Det meste av arealet er svært tynt befolket.
Dvergblåvinge
Dvergblåvinge (Cupido minimus) er en av blåvingene, en dagaktiv, fargerik sommerfugl i gruppen glansvinger. Den er den minste av de norske blåvingene og er funnet nord til Troms.
Coahuila
Geografi
I nord ligger Río Bravo del Norte, kjent i USA og Norge som Rio Grande, og gjennom staten flyter det en rekke bielver til denne store elva. Staten er også fjellrik, med topper over 3000 meter i Sierra Madre Oriental, som går fra nord til sør i området. Mye av staten er tørr ørken og halvørken, men det finnes også fjellområder med furuskog.
Dvergblåvinge
I fjellet og lengst nord finnes en underart (variant) hvor hannens svart-brune vinger også har blå vingeskjell.
Coahuila
Klima
Over det meste av staten er det en kort regntid i juli–august, mens det er tørt resten av året. Somrene er svært varme i lavlandet, mens vintrene er kalde etter meksikansk målestokk, med tidvis snø og temperaturer under null. I fjellet er det mer behagelig om sommeren, men desto kaldere om vinteren.
Dvergblåvinge
Utseende
Vingespennet er mellom 18 og 25 millimeter. Hannen har blå-svart farge på vingenes overside. Langs vingeranden, et fint lyst tynt bånd eller søm ytterst. Vingeundersiden er grå med mørke flekker i lyse ringer. Ved vingeroten utbrer et blå-grønt lite fargefelt seg. Hunnen har også mørk farge på vingeoversiden. Langs vingeranden finnes et hvitt bånd eller søm. Undersiden er lysere og grå-beige. Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår.
Coahuila
Historie
Før spanjolenes ankomst mot slutten av 1500-tallet var området preget av jeger- og sankerkulturer. Urbefolkningen gjorde sterk motstand mot spanjolene helt fram mot 1700-tallet. Fra slutten av 1500-tallet etablerte imidlertid spanjolene misjonsstasjoner og kvegfarmer, og jordeiendommene kunne bli svært store. Lojale urfolk fra Tlaxcala ble bragt inn for å befolke området. Etter selvstendigheten i 1821 var Texas en del av staten Coahuila, men Texas gikk tapt i 1846. I 1864 søkte frihetshelten Benito Juárez tilflukt i Saltillo mens kampene mot franske inntrengere fortsatte lenger sør. Under revolusjonskrigene ble det utkjempet flere slag mellom Pancho Villa og regjeringsstyrkene i 1913 og 1914. Fra slutten av 1800-tallet var veksten i kvegdrift og industri svært stor i Coahuila.
Befolkning
I forhold til statene lenger sør i Mexico er befolkningen i Coahuila lyshudet og europeisk preget. Urfolk utgjør en forsvinnende liten del av befolkningen.
Økonomi
Coahuila befinner seg i Nord-Mexicos industribelte, og industrien konsentrerer seg i La Laguna-området rundt Torreón i sørvest, i Saltillo og langs grensa i nord. I grensebyene finnes tallrike maquiladoras, fabrikker som lager forbruksvarer for det nordamerikanske markedet. Rundt Saltillo er metallindustrien konsentrert, såvel som bilindustri, tekstiler og kjemi. I La Laguna er det først og fremst tekstiler og næringsmidler slik som øl og kjøtt.
Det finnes også kullgruver i Coahuila, og gassfeltene er blant de viktigste i Mexico. Jordbruket produserer kjøtt, poteter, epler og valnøtter. Turismen fra USA til grensebyene, samt til historiske Saltillo er heller ikke ubetydelig.
Dvergblåvinge
Utseende
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er hvitt, rundt og litt flatt, med et fint punktert mønster.
Larven har generelt tykk hud og er ganske hardføre. Den er rød-brunlig på farge, med noen lysere lengdestriper. Undersiden er flat, mens oversiden er velvet. Larvens kropp smaler litt bakover. På bakkroppen har eldre larver har et par tentakler, som kan skytes ut og trekkes inn igjen. Kjertlen som produserer aminosyrer og det sukkerholdige stoffet, finnes på larvens sjuende bakkroppsledd. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode er svart og består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er skittengul med brun rygglinje.
Levevis
Dvergblåvinge har normalt en rolig og gjerne flagrende flukt. Ofte flyr de korte turer fra blomst til blomst. Flygetiden er tidlig om forsommeren, fra mai til juni eller ut i juli lengst nord og i fjellet. Om natten og i overskyet vær hviler sommerfuglen. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Larvene
Larven er radikalt forskjellige fra de voksne, både i levevis og i kroppsbygning. Larven lever som plantespiser på rundskolm (Anthyllis vulneraria L.). Den kan noen ganger leve i samspill (symbiose) med maur, hvor larven kan utskille et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet, samtidig gir dette sommerfuglen en viss beskyttelse. De to tentaklene på bakkroppens åttende ledd, hos eldre larver, produserer trolig et feromon som styrker sameksistensen med maurene ytterligere.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Forplantning
Dvergblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Arbeidstidsanvisning
Generelt
Ulikt penger kan ikke ATA'er sirkulere og overføres mellom mennesker. De kan heller ikke brukes til å kjøpe produksjonsmidler (som arbeidskraft, teknologi, fabrikker osv.), og er dermed umulig å overføre til kapital. Så snart en mengde ATA byttes inn mot konsumvarer ødelegges de eller de må bli inntjent på nytt gjennom arbeid. Litt som at en teaterbillett er ubrukelig og meningsløs etter at forestillingen har startet. Dette gjør at pengemessig tyveri blir umulig.
ATA er av mange foreslått som en erstatning for tradisjonelle penger, men samtidig uten å fjerne et belønningssystem for gjennomført arbeid. Mange ser også på dette som en måte å hindre at man "skaper penger ut av penger", som i en kapitalistisk markedsøkonomi.
Arbeidstidsanvisninger ble først foreslått i 1820 av Robert Owen. De ble senere også brukt av Karl Marx i 1875. I Marx' forslag skulle tidlige sosialistiske samfunn belønne innbyggerne sine etter hvor mye arbeid de bidro til samfunnet.
Gherdëina
Gherdëina (tysk Gröden eller Grödnertal, italiensk Val Gardena) er en alpedal i Dolomittene i Syd-Tirol. Dalens 9000 innbyggere er overveiende ladinsktalende (86 %), resten snakker tysk (9 %) eller italiensk (4 %). Deler av dalen er vernet som naturpark.
Geografi
Gherdëina er en østlig sidedal til Eisackdalen og strekker seg oppover mot Sela i øst. Dalen er omgitt av høye fjell på alle kanter: Saslonch (3181 moh.) i sør, Sela (opptil 3151 moh.) i øst og Pöz- (2918 moh.) og Odlegruppa (3025 moh.) i nord. Gjennom dalen renner den 25 km lange elva Derjon (ty. Grödnerbach, it. Rio Gardena), som renner ut i Eisack.
Arbeidstidsanvisning
ATA i AKØ
Arbeidstidsanvisninger er også en sentral del av det økonomiske systemet utarbeidet av sosialantropologen, økonomen og filosofen Stein Erik Johansen, AKØ-økonomien ("arbeidstidskalkulert økonomi''). ATA er ifølge Johansen  "... navnet på distribusjonsmidlet i et økonomisk system som driver en overordnet husholdning - altså økonomisering - med arbeidstiden. Et slikt økonomisk system kalles for arbeidstidskalkulert og står i motsetning til et kapitalistisk system, som ikke beregner arbeidstidsstrømmer gjennom produksjonskjedene på noe overordnet samfunnsmessig nivå. Derfor er det heller ikke i stand til å foreta teknologivalg som systematisk minimerer utlegget av arbeidstid for å produsere en viss mengde konsumgoder, eller for å få mest mulig konsumgoder ut av et gitt volum arbeidstid."
Gherdëina
Geografi
Over fjellpass er Gherdëina forbundet med de andre ladinskspråklige dalene:
Kommunene i Gherdëina er (oppover dalen, dvs. fra vest til øst):
Historie
På grunn av juvet ved dalinngangen har dalen blitt bosatt via fjellsiden nord- og sydfra. Derfor hørte dalens høyre side lenge til Gufidaun, mens den venstre siden hørte til Kastelruth. Bosetningen skjedde under grevene av Andechs og Tirol på 1000-tallet, men også biskopene av Passau, Freising, Regensburg og Augsburg hadde besittelser i dalen.
Be Yourself
«Be Yourself» er den første singlen fra Audioslave sitt andre studioalbum Out Of Exile, utgitt 25. juni 2005. Singelen kom på 1.-plass på Modern Rock Tracks og hadde den posisjonen i 3 uker. Den kom også på 1.-plass på Mainstream Rock Tracks var der i 7 uker i 2005. «Be Yourself», sammen med «Like a Stone» er de mest populære sangene lagd av Audioslave.
Vinyl
A. «Be Yourself» – 4:38
B. «Super Stupid» – 3:24
Pia Strømstad
Pia Benedicte Strømstad (født 30. mars 1963) er en norsk journalist, forfatter og oversetter.
Hun begynte som journalist i 1987, ble frilans i 1992, og har blant annet skrevet for ukebladet Kvinner og klær. Strømstad er redaksjonssjef i det norske magasinet Mamma.
I 1988 var hun programleder for TV-programmet TopPop.
Hun har 4.dan svart belte i taekwondo. Pia har vunnet prisen i For årets instruktør i 2007, 2010 og i 2014 vant hun innenfor mudo-kjeden
Torgny Wirén
Torgny Wirén er en forfatter og skoleprest fra Jönköping.
Wirén mistet sin tro på Gud da han studerte teologi ved Lunds universitet. Anledningen var at han gang på gang ikke hadde fått svar på bønn når han ba for syke og etter det ble konfrontert med velformulert bibelkritikk. I hans selvbiografiske bok Vägen igenom (1987) skildres siden hans reise tilbake til troen samt hans endelige oppgjør med liberalteologi. Torgny Wirén sier selv at bare hans fiender kaller ham Torgny, andre kaller ham Tojje.
Indiana Jones og de fordømtes tempel
Indiana Jones og de fordømtes tempel er den andre filmen om den fryktløse arkeologen Indiana Jones, spilt av Harrison Ford. Til tross for at den er laget etter Jakten på den forsvunne skatten, foregår den før forløperen. Den berømte arkeologen og ekspert på det okkulte, Dr. Indiana Jones, allierer seg med en nattklubbsangerinne og en rastløs 12-åring med navnet Short Round i denne andre av Indiana Jones-filmene
Handling
Trioen forsøker deretter å komme seg unna med et fly, men flyet styrter over Himalaya, og de havner snart i indisk landsby som har fått frastjålet deres hellig stein. I tillegg er alle barna i landsbyen blitt kidnappet på mystisk vis, og de andre innbyggerne ber derfor Indiana Jones om hjelp til å finne ut hva som egentlig kan ha skjedd, og få alle barna deres hjem.
Podium (band)
Podium er et rockeband fra Overhalla i Trøndelag som består av Christian Klykken (sang og gitar), Terje Lennavik (bass) og Tomas Haugum (trommer). Bandet ble opprinnelig starter under navnet «Lightning Crashes», og hadde da en litt annen besetning, samt at de da sang på engelsk. Idag synger bandet imidlertid på norsk, fordi de syns det høres tøffest ut.
Bandet har etterhvert turnert usedvanlig mye, og spesielt stor suksess har de oppnådd i Nord-Norge.
EP-en 100Tusenting kom ut i 2003, og her kommer bandets lydbilde tydelig fram: Tung, melodiøs rock med stadig nye hooks og kraftige hint om bandets livetrøkk.
I 2006 tok bandet turen til Svalbard, forøvrig et av de stedene de nyter størst suksess, nærmere bestemt til en nedlagt gruve i Skansebukta fem mil fra Longyearbyen for å spille inn sin første video, «Askeminister», som har blitt vist både på NRK Urørt Jukeboks og ZTV.
Bandet er nå tatt inn under manager Robert Mæres vinger, ringreven som har hatt en finger med i spillet for de fleste sukessrike rockeband fra Trøndelag, og optimismen rundt bandets fremtid er nå naturligvis store. Bandets debutplate Plan B ble sluppet 9. juni 2008. Plata er produsert av Trond Holter, og med han med på laget er Podium løftet opp på et helt nytt nivå hva trøkk angår. Bandet høres på plata ut som sine amerikanske forbilder Queens of the Stone Age og Foo Fighters.
11. januar 2008 deltok bandet i den første delfinalen i Melodi Grand Prix som ble arrangert i Stavanger. Der deltok de med låta "Lystgass" og kvalifiserte seg til "Siste sjansen" på Stratos i Oslo 6. februar. Derfra kom de ikke videre til finalen i Oslo Spektrum.
Bandets opprinnelige gitarist Håkan Fjerdingen forlot bandet i 2011, og ble erstattet av Terje Husa i 2012, etter et mellomspill fra Anders Brønstad.
Diachrysia
Båndmetallfly (Diachrysia spp.) er en slekt av nattfly som tilhører underfamilien Plusiinae. To arter forekommer i Norge.
Utseende
Middelsstore (vingespenn 32–39 mm for de artene som forekommer i Norge) nattfly, forvingene brunlige med to brede, metallglinsende (ofte gylne) tverrbånd. Forkroppen har en tverrkjøl av høyt oppstående, hårlignende skjell nær framkanten og en dusk over scutellum. Nyre- og ringmerkene er brunkantede, ringmerket ofte delt i to skilte ringer. Bakvingen er grå, lysere ved roten.
Levevis
De to artene som forekommer i Norge har begge larver som lever på brennesle (Urtica dioica). De overvintrer som halvvoksne larver. De voksne sommerfuglene flyr i juni – juli i Norge, lenger sør har de gjerne to generasjoner hvert år.
Utbredelse
Slekten er utbredt i den palearktiske sone og i Nord-Amerika. I Norge er begge artene nokså vanlige i Sør-Norge bortsett fra på Vestlandet, der de er ganske sjeldne.
Skunkbotia
Skunkbotia er tropisk ferskvannsfisk som lever i Mekong og andre elver i Thailand. Den blir opptil 10 cm lang og lever i vann med en temperatur på 26-30 °C, pH på 6,0 til 8,0 og en hardhet mellom 5 og 12. Den lever av krepsdyr, insekter, snegler og andre virvelløse dyr.
Akvaristikk
Den er ofte å se i akvariehandelen, men er en svært aggressiv fisk og ikke passende for selskapsakvarier. Andre mindre fisk og bunnlevende fisk i akvariet kan bli angrepet og drept. Større ciklider kan passe sammen med denne arten i akvariet. Fisken bør ha huler tilgjengelig som den kan gjemme seg i.
Ole Vig-prisen
Ole Vig-prisen er en norsk kulturpris. Den deles ut i Stjørdal til minne om skole- og folkeopplysningsmannen og lyrikeren Ole Vig (1824–1857). Prisen består av et diplom og en sjekk på 10 000 kroner, delt ut av Ole Vig-fondet. Kriteriene for utvelgelse er at kandidaten er «ein ungdom mellom 20 og 35 år som har gjort ein framifrå innsats i Ole Vigs ånd. Det gjeld ungdommar frå heile landet utan omsyn til politisk oppfatning. Ein Ole Vig-prisvinnar må ha gjort ein meir enn vanleg god innsats innanfor eitt eller fleire av desse områda: Folkeopplysningsarbeid, kunst eller kulturarbeid medrekna idrett.»
Östmark
Östmark er et tettsted i Värmlands län i landskapet Värmland i Sverige. I 2010 hadde tettstedet 216 innbyggere.
1163 Saga
1163 Saga er en asteroide i det ytre av hovedbeltet. Den ble oppdaget 20. januar 1930 av Karl Wilhelm Reinmuth ved Landessternwarte Heidelberg-Königstuhl i Heidelberg.
Nick Santora
Nick Santora er en forfatter og produsent født i Queens, New York. Santora er utdannet ved Columbia Law School og praktiserte juss i seks år før han startet med å jobbe med TV-serier. Han har blant annet skrevet og/eller produsert for seriene Sopranos, The Guardian, Law & Order, Prison Break og Lie To Me.
Ambjörby
Ambjörby er et tettsted i Värmlands län i landskapet Värmland i Sverige. I 2010 hadde tettstedet 227 innbyggere.
Gobi: Djevelens skinn og ben
Gobi: Djevelens skinn og ben er en roman fra 1989 av Tor Åge Bringsværd og er den tredje av flere bøker (hittil fem) i romanserien med felles navnet Gobi. Romanen regnes som den mest kompliserte i serien og handler om ondskapens problem, bøddelens rolle og identitet.
Handling
Et følge går gjennom Gobi-ørkenen. Blant de som er med, finner vi Ye Liu Chutsais sønn, Chu, og Wolfgang fra Godesbergs fiende, munken Eusebius. De jakter etter Wolfgang, som er sporløst forsvunnet. Samtidig må Eusebius fortelle en historie for Chu, som vil hevne seg på ham for Wolfgang, for å redde livet sitt. Eusebius forteller historiene om Volund Smed. Underveis stopper han og forteller om sitt livs historie: Hvordan det er å være sønn av en bøddel i Helsingør og hvordan han ble den munken vi kjenner. Mye av hans livshistorie er ikke ulikt Wolfgangs sin. I tillegg blir Eusebius hjemsøkt mange drømmer: drømmer om basilisker, om haner, om sin barndom, om sine barn og om ondskap.
Tolkning
«Gobi: Djevelens skinn og ben» handler om Det ondes problem, bøddelens rolle og identitet og blir ofte tolket ut fra dette. Ondskapens problem blir betegnet som det onde i oss selv der man konfronteres og identifiseres med døden som vinner over nestekjærligheten. Om bøddelens rolle i samfunnet viser romanen den dobbelfunksjonen bøddelen har, den frastøtende og aksepterte funksjonen i samfunnet. Om identitet blir de dualistiske motsetninger ført samme innenfor mange grupper filosofert der forholdene mellom bøddel-offer, herre-tjener, forteller-tilhører og far-sønn blir illustrert. Romanen trekker dessuten en parallell til eventyrsamlingen Tusen og én natt, der munken Eusebius må fortelle historier for å leve. Med dette tolkes hva som får oss til å fortelle og hvorfor man blir fascinert av dette.
Stöllet
Stöllet er et tettsted i Värmlands län i landskapet Värmland i Sverige. I 2010 hadde tettstedet 245 innbyggere.
Liste over episoder av Smallville
Liste over episodene til den amerikanske TV-serien Smallville
Fristaden Danzigs flagg
Fristaden Danzigs flagg var nasjonalflagget til Fristaden Danzig, som eksisterte i årene 1920 til 1939. Da byen ble en del av Polen etter andre verdenskrig, ble flagget videreført i en noe modifisert form som byflagg. I 1996 gikk imidlertid byen over til å bruke det opprinnelige flagget igjen.
Som mange andre tidligere hansabyene, er fargene i flagget rødt og hvitt. Bunnfargen er rødt, og langs flaggstangen er det to hvite kors med en gull-farget krone over. Flagget stammer fra hansaflagget på 1300-tallet, hvor byen brukte et rødt flagg med to hvite mantuakors, som er smalere ved korsmidten (også kalt Tatzenkreuz på tysk, eller cross pattée på engelsk). Fra 1457 fikk korsene dagens utforming og plassering, og med en krone i gull over. Framover ble imidlertid de ulike flaggutformingene brukt litt om hverandre.
Subjektivitet
Subjektivitet viser til en persons perspektiv eller mening, spesielt følelser, tro og ønsker. Det brukes nå og da for å vise til uverifiserte personlige meninger, i motsetning til kunnskap og viten basert på fakta. Innen filosofien brukes ofte uttrykket som antonym til objektivitet.
Claud Hamilton, 1. Lord Paisley
'''Claud Hamilton, 1. Lord Paisley''' (født 1546, død 1621) var en skotsk politiker. Han var sønn av James Hamilton, 2. jarl av Arran. Han fikk i 1553 områdene i abbediet Paisley.
Hermann Fegelein
Hans Georg Otto Hermann Fegelein (født 30. oktober 1906 i Ansbach i Bayern i Tyskland, død 28. april 1945 i Berlin) var en tysk SS-general og svoger av Eva Braun.
Bakgrunn
Han ble født som sønn av den pensjonerte oberleutnant Hans Fegelein. Som ung arbeidet han på farens rideskole i München. Da denne ble stengt som følge av den økonomiske depresjonen i 1920, arbeidet han som stallgutt hos Christian Weber, som var en gammel venn av Adolf Hitler og som hadde samlet seg en stor formue gjennom sine kontakter i NSDAP.
Etter å ha studert i to semestre ved Ludwig-Maximilians-Universität München, gikk han inn i 17. rytter-regiment i 1925, og 27. april 1927 gikk han inn i Bayerische Landespolizei som offiserskadett. Mens han oppholdt seg i München, fikk han kontakt med nasjonalsosialistene og gikk inn i NSDAP som medlem nr 1,200,158, og i 1930 gikk han inn i Sturmabteilung hvor også faren var aktiv, og året etter ble han overført til Schutzstaffel (SS).